บริษัทเอกชนแดนใต้ เมินยื่นขอชดเชยเบี้ย
8 ปีผู้ประกอบการเขตพัฒนาพิเศษเฉพาะกิจภาคใต้ขอชดเชยเบี้ยประกันแค่ 96 ล้านบาท
23 ต.ค. 2558

8 ปีผู้ประกอบการเขตพัฒนาพิเศษเฉพาะกิจภาคใต้ขอชดเชยเบี้ยประกันแค่ 96 ล้านบาท
นางคนึงนิจ สุจิตจร ผู้ช่วยเลขาธิการสายกำกับผลิตภัณฑ์ประกันภัย สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า จากโครงการชดเชยเบี้ยประกันภัยที่คุ้มครองภัยก่อการร้ายให้ผู้ประกอบธุรกิจในเขตพัฒนาพิเศษเฉพาะกิจ 4 จังหวัดภาคใต้กับอีก 4 อำเภอในพื้นที่เสี่ยงภาคใต้ของรัฐบาล ที่ตั้งงบประมาณไว้ปีละ 20 ล้านบาท/ปี
ทั้งนี้ ตั้งแต่ปี 2550 ถึงปัจุบัน พบว่า มีผู้ขอชดเชยเบี้ยน้อยมากเพียง 1,051 ราย เป็นเบี้ยชดเชย 96 ล้านบาท ซึ่งใช้ไม่เต็มวงเงินที่วางไว้ควรจะเป็น 160 ล้านบาท
รัฐบาลจะชดเชยเบี้ยประกันที่มีอัตราเบี้ยอยู่ระหว่าง 0.3-2% หากซื้อประกันได้ต่ำกว่าอัตรานี้จะไม่ได้รับการชดเชย หรือถ้าสูงกว่า 2% ส่วนที่เกิน 2% จะไม่ได้รับการชดเชย
“ที่ขอชดเชยน้อยอาจเป็นเพราะผู้ประกอบการไม่รู้และบริษัทประกันไม่ได้บอกว่าขอรับชดเชยเบี้ยได้ โดยสามารถยื่นขอรับชดเชยเบี้ยได้ที่ สำนักงาน คปภ.ในจังหวัดนั้นๆ” นางคนึงนิจ กล่าว